Da Huawa, da Meier und I

Da Huawa, da Meier und I han a boarische Musi-Kapejn aus da Owapfoiz und Niedabayern. Grindd worn is de Gruppm anno 2000 vom Huber René (da Huawa), vom Meier Hias (da Meier) und vom Mühlbauer Sigi (I). Wia da Huber René nach kuaza Zeit scho wieda ausgschdieng is, is fia eam da Maier Christian dazuakema. In dea Zammasetzung spuit de Band bis heit.

De Gruppm gheat za de bekanntastn Vatreta vo da kabarettistischn Neien Voiksmusi. Singa deanas af Boarisch. S Spektrum vo da Musi geht vo traditionej mit Ziach und Klampfn iwa Reggae, Blues und jazzign Klang. De boarischn Texte dazua san kritisch und hintasinnig, oba imma witzig.„Da Huawa, da Meier und I“ zeigen ihre Interpretation von Volksmusik (merkur-online)

 Textbeispui: Bayernland 
ja i kimm 
und er kimmt
ausm schneena Bayernland
wo madl so fesch san
und buama de san guad beinand

...

aa mia gfoit de gmiatlichkeit
dahoam is hoid einfach dahoam
wei wenst nua dahoam bist
donn konst aa moi fuatfoarnBayernland (Youtube)

...

 Textbeispui: Fensterstock Hias 

"Da Huawa, da Meier und I" ham 2010 a moderne Variantn vom Fensterstockhias aussabrocht. A kloana Textauszug davo:

Znagst hod mia mei Diandl a E-Mail zuagschriem
Warum i gor nimma im Chatroom drin bin
Is d Standleitung hin
Dass i gor nimma kimm?
Hollariadaidehollaradiho

Hobs E-Mail aufgmocht, hod mas Herz im Leib glocht
Und hob mi glei eingloggt, in da stockfinstan Nocht
Bei da stockfinstan Nocht
De Tastatur krocht.
Hollariadaidehollaradiho

und so weida...

Diskografie
 Oibm 
 2006: Bayern und Anderswo
 2007: Fensterln, Schnupfa, Volksmusik (Sex, Drugs and Rock'n Roll)
 2010: Vogelfrei (mit ana moderna Variantn vom Fensterstockhias)
 2012: Tonbandl (fia Aprui 2012 okindigt)
 2013: d' Würfel san rund

 Oanzl 
 2005: Ohne Hosn, Ohne Schua (Maxi Single)

 Doku DVD Fuim 
 2009: ... Da Huawa da Meier und I (DVD Fuim)

Auszeichnunga
 2005: Kloans ScharfrichterBeil auf de Passauer Kabaretttage
 2006: Zwoata Plotz ban Internazjonaln Thurn-und-Taxis-Kleinkunstfestival in Rengschbuag

 Beleg 

 Im Netz 
 Hoamseitn vo Da Huawa, da Meier und I
 Drah de um (Bayerischa Reggae ausm Oibum Vogelfrei) vo Da Huawa, da Meier und I (Youtube)

Kategorie:Volksmusikgruppe (Deutschland)
Kategorie:Band der Neuen Volksmusik
Kategorie:Bayerische Band
Kategorie:Kabarett
Kategorie:Sänger (Bairisch)
Kategorie:Bairische Musik